Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 372

9. évfolyam Műszaki előkészítő ismeretek 111 óra Műszaki előkészítő gyakorlatok 74 óra Elmélet és gyakorlat 185 óra M ŰSZAKI EL ŐKÉSZÍT Ő ISMERETEK Évi óraszám: 111 óra Célok és feladatok Az előkészítő ismeretek oktatásának alapvető célja a műszaki szakterület általános ismereteinek, összefüggéseinek elsajátítása, a készségek, képességek fejlesztése, valamint olyan ismeretrendszer, tudás és alkalmazási ismeretek kialakítása, amely megalapozza és formálja a műszaki szakterületbe tartozó szakmacsoportokhoz szükséges szemléletet. Készítse fel a tanulókat az önálló és csoportban történő tevékenységekre. A műszaki szakterület sokszínű, aktív tanulói magatartás és tanulási élményeket eredményező bemutatásával keltse fel a tanulók érdeklődését a szakterület iránt. Alakítsa ki a tanulók pályájának folyamatos tervezését, és erősítse azt. A „B” változatú kerettanterv célja a megalapozott elméleti ismeretekkel és tanulói képességekkel belépő, jobban terhelhető tanulók műveltségének továbbfejlesztése. Az elméleti oktatás célja a szakképzésbe való belépéshez szükséges műveltség megalapozása. A tanulók a szakiskolai ismeretekhez kapcsolódóan ismerkedjenek meg a műszaki szakterület széles lehetőségeivel és a szakmai képzés jelentőségével. Ennek alapján legyenek képesek saját helyzetük és céljaik meghatározására, és alakuljon ki bennük a szakmai tudás igénye. Mutassanak be a szakterület szakmacsoportjaiból egyes munkatevékenységeket. A tantárgy oktatása járuljon hozzá a tanulók egyéni életpályájának reális megtervezéséhez. A Mérések oktatásának célja, hogy alakítsa ki a tanulókban a pontos és minőségi feladatvégzés igényét, a környezetért való felelősségét, a lényegmegragadó képességet. Ismertesse meg a legfontosabb méréstechnikai alapelveket és alapvető mérési módszereket, a gyakorlatban előforduló ellenőrző és mérőeszközöket és a legalapvetőbb műszaki méréstechnikai szakkifejezések használatát. Fejlessze a logikus gondolkodást, a célirányos műszaki feladatmegoldó képességet. Az Anyagok oktatásának célja, hogy tanulók legyenek tájékozottak az anyagok tulajdonságairól, felhasználhatóságáról. Szintetizálja az egyes tantárgyak során tanult idevonatkozó ismereteiket. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a rajzi képességeket. Alakuljon ki, fejlődjön, erősödjön meg a tanulók saját munkájukkal kapcsolatos igényessége, munkájuk legyen átgondolt, célszerű, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. A szakiskolai évek nyújtsanak segítséget ahhoz, hogy a tanulók hosszabb távú szakmai perspektívában gondolkozzanak, és ezen belül individuális célokat is fogalmazzanak meg. Fontos, hogy ismerjék a szakterülethez kapcsolódó 2001/28/II. szám képesítések rendszerét és ezen belül el tudják magukat helyezni, meg tudják különböztetni az iskolai és a munkaerő-piaci szakképzési lehetőségeket. A szakterülethez kapcsolódó életcélok fogalmazódjanak meg, váljék világossá, hogy a szakmai karrier kialakítása nem egyszeri döntés eredménye, hanem a folyamatos lehetőségek felismerése, illetve az azok közül való választás. Ismerkedjenek meg a pályatervezés fogalmával, amely alapuljon a szakmai ismeretek és a munkaerő-piaci ismeretek összhangján. Mérések: A tanulók ismerjék a műszaki területen alkalmazott alapméréseket és az ahhoz szükséges eszközöket. Tudják megbecsülni a mérési adatokat, tudjanak mérőeszközt kiválasztani egyszerű mérési feladathoz. Anyagok: A tanulók ismerjék az anyagok legfontosabb fizikai, mechanikai és technológiai tulajdonságait, jellemző alkalmazási területeit. Belépő tevékenységformák Feladattal vezetett elemzés írásos, képi és elektronikus ismeretforrások felhasználásával, beadásra szánt beszámolók készítése. A fizikában, kémiában, matematikában tanult ismeretek rendszerezése, ismétlése. Információk gyűjtése a tanulók szakirányú tapasztalatainak felhasználásával és kiadványok, szakmai folyóiratok, szakkönyvek segítségével. Megfigyelési szempontok alapján történő ismeretszerzés. (A tanult ismeretek, törvényszerűségek felismerése a hétköznapi életben. A különböző szakmák közötti hasonlóságok és különbségek felfedezése.) Önálló tapasztalatszerzéssel egyszerű összefüggések, törvényszerűségek felismerése. Élménybeszámolók, álláshirdetések megfogalmazása, saját élmények, munkaköri leírások, esetleírások, filmek, sajtóinformációk elemzése. A saját tulajdonságok elemzése, a pályaalkalmasság mérlegelése, az elképzelések és a lehetőségek módszeres összevetése. Helyzetgyakorlatok, esetmegbeszélések, találkozás, tájékozódó beszélgetés a téma miatt meghívott idegenekkel. Véleményalkotás tanári közreműködéssel a saját és a társak terveiről. Mérések: A tanult fizikai jelenségek felismerése, egyszerűbb mérések és kísérletek elvégzése, eredmények értelmezése. Anyagok: A fémes és nemfémes elemek, az egyszerű és az összetett anyagok megkülönböztetése, felismerése. Mérések Témakörök Tartalmak A munka és tudás szerepe, munkaerő-piaci jelentősége Szakmai szintek, képzési lehetőségek összegyűjtése. Mérési alapismeretek A mérés fogalma, a szabványosítás jelentősége, az SI mértékrendszer. Hosszúságmérés A hosszúság SI alapegysége, annak törtrészei és többszörösei. A hosszúságmérés eszközei, azok mérési pontossága. Mérőeszköz kiválasztása adott mérési feladathoz. 2001/28/II. szám Témakörök Tartalmak Tömegmérés A tömeg SI alapegysége, törtrészei és többszörösei, azok egymásba átváltása. Mérőeszköz kiválasztása adott mérési feladathoz. Területmérés A terület SI alapegysége, annak törtrészei és többszörösei, azok egymásba átváltása. Hosszúságadatokból egyszerű idomok, felületek felszínének meghatározása. Hőmérsékletmérés A hőmérséklet fogalma, egyszerű hőmérők mérési elve. Időmérés Időmérő eszközök használata. Anyagok Témakörök Tartalmak Az érdeklődés, hajlamok, képességek, munkamód Kapcsolódó érdeklődési irányok, a foglalkozások világa, a pályák világának strukturálódása. A műszaki gyakorlatban felhasznált anyagok csoportosítása Fémes, nemfémes anyagok. A nyersanyagok, alapanyagok, segédanyagok fogalma. A hulladékok és melléktermékek fogalma, hasznosításuk gazdasági jelentősége. Az alapanyagok alapvető fizikai, kémiai, mechanikai és technológiai tulajdonságai. A nemfémes anyagok Kerámiák, fa, textíliák, papír, bőr, műanyagok, gumi, hőszigetelő anyagok, kenőanyagok jellemző tulajdonságai, felhasználási területei. Fémes anyagok Vas és jellegzetes vasötvözetek, könnyű- és színesfémek, gyakoribb ötvözeteik. A továbbhaladás feltételei A tanulók folyamatos munkával alakítsák pályatervüket, írásban is rögzítsék az elérendő köztes célokat, fogalmazzanak véleményt, alkossanak ítéletet saját lehetőségeikről. Mérések: A tanulók ismerjék a mérés fogalmát, a szabványosítás jelentőségét, az SI mértékrendszert, a mérési pontosság és a mérési hibák fogalmát, a hosszúság-, a tömeg-, a terület-, a hőmérséklet- és az időmérés mérőeszközeit, azok felhasználásait, a mértékegységeiket és azok átváltásait, a mért értékek értelmezését, az alapvető mérések elvét, a mérőeszközök felépítését, beállítását, kezelését. Tudják megbecsülni a mérési adatokat. Anyagok: A tanulók ismerjék az elemek csoportosítását, a fémes és a nemfémes elemek legfontosabb jellemzőit, az alapanyag és a segédanyag fogalmát, az anyagok legfontosabb tulajdonságait, az egyes nemfémes anyagok alapvető tulajdonságait, jellemző alkalmazási területeit, az alapvető fémek (vas, réz, alumínium és ezek ötvözetei) tulajdonságait és jellemző felhasználási területeit. 2001/28/II. szám M ŰSZAKI EL ŐKÉSZÍT Ő GYAKORLATOK Évi óraszám: 74 óra Célok és feladatok Az előkészítő gyakorlatok oktatásának alapvető célja a műszaki szakterületen az elmélethez kapcsolódó manuális tevékenységek elsajátításán keresztül a pályaorientáció megerősítése, valamint olyan ismeretrendszer, tudás és gyakorlati ismeretek kialakítása, amely megalapozza és formálja a műszaki szakterületbe tartozó szakmacsoporthoz szükséges szemléletet. Készítse fel a tanulókat az önálló és csoportban történő munkavégzésre is. A „B” változatú kerettanterv célja a megalapozott elméleti ismeretekkel és tanulói képességekkel belépő, jobban terhelhető tanulók műveltségének továbbfejlesztése. A gyakorlati oktatás célja — megfelelő tanulói aktivitás mellett — a szakképzésbe való belépéshez szükséges készségek és képességek továbbfejlesztése. A tanulók ismerkedjenek meg a műszaki szakterület szemléletének kialakításához szükséges néhány, motivációt is segítő előkészítő művelettel. Fejlesztési követelmények A tantárgy a gyakorlati tevékenységeken keresztül erősítse a pályaorientációt a műszaki szakterületen, és motiválja a tanulókat. A tanulók ismerkedjenek meg a szakterülethez szükséges mérő-, előrajzoló és jelölőeszközökkel. Egyszerűbb darabolási, szabási műveleteket el tudjanak végezni. A bemutatás szintjén minél több megmunkálási eszközt ismerjenek meg. Ismerjék a kézi megmunkálási eszközöket (pl. reszelő), legyenek képesek elvégezni egyszerűbb összeállítási, összeépítési feladatot. Ismerjenek meg a tanulók minél több keverék-előállítási technológiát. Belépő tevékenységformák A hétköznapi életben előforduló leggyakoribb szerszámok, azok használatának áttekintése. Tárgykészítés, szerkezetépítés. Egyszerű produktum önálló elkészítése. Témakörök Tartalmak Előrajzolás, jelölés Különféle anyagokon mérés, előrajzolás, jelölés.* Darabolás, szabás Különféle anyagok darabolása megfelelő eszközökkel.* Kézi megmunkálások Egyszerű műveletek végzése.* Összeállítás Összeállítási, összeépítési tevékenységek.* Keverékek Eszközök áttekintése, keverékkészítés.* Pályaorientáció Érdeklődési kör alapján egyéni produktum készítése. * A témakörök bemutatása a műszaki szakterület szakmacsoportjainak jellegzetességein keresztül történik. A továbbhaladás feltételei A tanulók készítsenek egyéni tervet, amely az érdeklődésükhöz kapcsolódó szakmát, továbbtanulási lehetőséget vagy munkaelképzelést tartalmaz. Készítsenek el egy önálló feladatot, tárgyat, produktumot, amely az érdeklődésüknek megfelelő tevékenységre utal. A tanulók ismerjék a szakterülethez szükséges előrajzoló és jelölőeszközöket. Egyszerűbb darabolási, szabási műveleteket el tudjanak végezni. Képesek legyenek elvégezni egyszerűbb összeállítási feladatot. Tudjanak a tanulók egyszerűbb keveréket előállítani. 2001/28/II. szám SZAKMAI EL ŐKÉSZÍTÉS A GAZDASÁGI-SZOLGÁLTATÁSI SZAKTERÜLETRE „B” változat

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes